Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 387

7. A méhek tartása és azonosítása 7.1. Tilos pergetéskor a méhek elpusztítása. 7.2. Tilos az állatok csonkítása (például a méhanya szárnyának lecsípése). 7.3. Megengedett a méhanya kicserélése, és az idõs méhanya elpusztítása. 7.4. A herefiasítás elpusztítása csak akkor megengedett, ha az varroa jacobsoni kórral fertõzött. 7.5. A mézelvétel során tilos szintetikus riasztó szerek használata. 7.6. A termelõ köteles nyilvántartást kell vezetni a méhészet elhelyezkedésérõl, a kaptárok azonosításáról. Az ellenõrzõ szervezetet értesíteni kell a méhészet vándorlásáról, annak várható idõpontjáról, amit az ellenõrzõ szervezettel egyeztetni kell. 7.7. Biztosítani kell, hogy a méhészeti termékek kinyerése, feldolgozása és tárolása megfelelõ módon történjen. A termelõ köteles írásba foglalni minden olyan intézkedését, amely az elõírások betartását igazolja. 7.8. A termelõ a méhészeti nyilvántartási naplóba köteles bevezetni a pergetési idõket, az eredményeket és a felesleges lépek eltávolításának idõpontját.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes